** Organisasjonsnummer 987044063**

Pb.86,

6151 Ørsta.

[www.orsta.pedit.no](http://www.orsta.pedit.no)

**Søknad om deltaking i den nasjonale satsinga *VURDERING FOR LÆRING –* pulje 4.**

1. **Litt om korleis vi vil organisere og forankre satsinga.**

Rektor vil vere ressursperson ved skulen, og ta del i direktoratet sine møte og samlingar.

Vi vil organisere satsinga i nettverk ilag med Bjørkedal Nærskule i Volda, og vi trur dette vil verte svært konstruktivt og nyttig. Vi har tidlegare hatt fleire samarbeidsprosjekt ilag med denne skulen; både på elevnivå, med felles foreldremøte (Barnevakten), og pedagogiske samlingar for personalet ved skulane.

Skulane ligg ein halvtimes køyretur ifrå kvarandre + ferje, så dette er heilt overkomeleg.

Elles er satsinga på Vfl forankra i *Strategiplan for kompetanseutvikling 2012-15* for Åmås Friskule..

1. **Plan for korleis utv.arb. skal kome heile skulen til gode.**

Ressurspersonen vil vere pådrivar i utv.arb. på skulen. Dette vil skje både i pedagogiske samlingar med Bjørkedal Nærskule; der heile det ped.personalet vert involvert, i felles møtetid ved eigen skule, og i den daglege drifta ved skulen elles. D.v.s. ved kontinuerleg fokus på satsinga m.a. gjennom *Skulevandring* og oppfølgingssamtalar. Vi er allereie i gang med dette, men treng endå mykje meir struktur og arbeid med felles forståing og felles praksis på dette området.

1. **Plan for finansiering og gjennomføring av satsinga på Vfl i 2013-14.**

Sidan det i budsjettet for 2012-13 er sett av midlar til kompetanseutvikling, og satsinga Vfl allereie er forankra i strategiplanen, trur vi ikkje det skal by på vanskar i høve finansieringa. Kjen vi med i den nasjonale satsinga, så vil vi sjølvsagt bruke dei midlar vi treng til dette.

1. **Plan for korleis involvere elevar og føresette i utv.arb.**

Vi vil sjølvsagt involvere elevane i dette arbeidet, då dette er ei satsing som går direkte på arbeidet med elevane i skulekvardagen, og der målet er at satsinga skal fremje læring. Vi har utarbeidd skjema og rutinar for undervegsvurdering i høve måloppnåing på dei ulike trinna, men ser at vi ikkje har god nok struktur på dette arbeidet. Målet er endå sterkare fokus og auka elevmedverknad i vurderingsarbeidet.

Vi vil også ha eige møte for dei føresette der vi informerer om satsinga, og vi har samsnakka med Bjørkedal Nærskule om å få til eit felles informasjonsmøtemøte for føresette på begge skulane. Vi tenkjer oss også at nokre av filmsnuttane som ligg på UDIR sine Vfl-sider er aktuelle å vise i ei slik forsamling. Vi har også snakka om å etablere ein arena for erfaringsutveksling som også omfattar dei føresette.

Rektor og ein lærar til ved Åmås Friskule var i febr.-12 med på den regionale samlinga i Trondheim, og vi fekk då informasjon om at vi ville få tilbod om å vere med på denne satsinga i pulje 4. Trudde då at alle fekk vere med, og såleis var det at satsinga like godt vart forankra i *Strategiplan for kompetanseutvikling 2012-15...*

Satse vidare på Vurdering for læring vil vi uansett gjere, men vi hadde sett stor pris på å kome med i pulje 4, og såleis få kompetanseutvikling og meir struktur på satsinga.

Vi gler oss til å arbeide vidare med dette satsingområdet, då vi trur at dette er svært viktig arbeid for å fremje læring.

Åmås Friskule 12.11.12,

Anne-Karin Espe

-rektor.